ปีนช่วยดญ.4ขวบ โดนตีลายพร้อย
ปล่อยอยู่ตามลำพัง ชาวบ้านสุดจะเวทนา,หนูน้อยวัย 4 ขวบ ถูกขังอยู่ในบ้านทาวน์เฮาส์ที่หมู่บ้านธนนันท์-วิลเลจ อ.คลองหลวง จ.ปทุมธานี ยืนร้องไห้หิวข้าวชาวบ้านได้ยินเสียงเข้าช่วยเหลือเด็กมีอาการตื่นตกใจ ตามลำตัวถูกตีจนเนื้อแตกเป็นแผลยาว เจ้าหน้าที่ตำรวจนำตัวไปรักษาพร้อมตามพ่อและแม่มาสอบสวนต่อไป,ชาวบ้านช่วยเด็กหญิงวัย 4 ขวบ ถูกขังอยู่ในบ้านร้องไห้หิวข้าว เปิดเผยเมื่อเวลา 23.00 น. วันที่15 มี.ค. ร.ต.อ.ชุมพล ทรงงาม รอง สว. (สอบสวน)สภ.คลองหลวง จ.ปทุมธานี รับแจ้งเหตุจากชาวบ้านว่าพบเด็กถูกทำร้ายที่หมู่บ้านธนนันท์วิลเลจ ต.คลองสาม อ.คลองหลวง จ.ปทุมธานี ไปตรวจสอบพร้อมเจ้าหน้าที่ศูนย์ประชาบดีและเจ้าหน้าที่อาสาสมัครมูลนิธิร่วมกตัญญู,ที่เกิดเหตุเป็นบ้านทาวน์เฮาส์ 2 ชั้น ประตูรั้วเหล็กด้านหน้าล็อกภายในบ้านพบ ด.ญ.เอ (นามสมมติ) อายุ 4 ขวบ อยู่ในอาการตื่นตกใจและหวาดกลัวเบ้าตา ใบหน้า และลำตัวถูกตีจนเนื้อแตกเป็นแนวแดงเต็มไปทั้งตัว เจ้าหน้าที่ตำรวจบันทึกภาพไว้เป็นหลักฐานแล้วช่วยกันเปิดประตูเข้าไปอุ้มเด็กออกมาด้านนอก,ว่าที่ ร.ต.ชวลิต ฉัตรชัยอนันต์ อายุ 44 ปี เพื่อนบ้าน เปิดเผยว่า ได้ยินเสียงเด็กร้องตะโกนขอความช่วยเหลือ ออกมาดูที่หน้าบ้านเห็นเด็กอยู่ที่ชั้น 2 ประตูรั้วล็อกจึงตะโกนให้เด็กลงมาข้างล่างเปิดประตูออกมาเด็กเดินร้องไห้ลงมาเปิดประตูตามลำตัวถูกตีเป็นแผล สอบถาม ด.ญ.เอบอกว่า หนูโดนแม่ทำร้าย เพราะหนูฉี่ราดกางเกง แม่ใช้ไม้แขวนเสื้อตีแล้วขังไว้ในห้อง กลัวและหิวข้าวจึงร้องไห้ให้คนช่วย,ด้าน ร.ต.อ.ชุมพล ทรงงาม รอง สว. (สอบสวน) สภ.คลองหลวง กล่าวว่า เบื้องต้นเจ้าหน้าที่ศูนย์ประชาบดีนำเด็กไปรักษาที่โรงพยาบาลธรรมศาสตร์เฉลิมพระเกียรติ พร้อมตรวจร่างกายเพื่อนำใบรับรองแพทย์ใช้เป็นหลักฐาน และจะเรียกผู้ปกครองมาทำการสอบปากคำเพิ่มเติมต่อไป,ภายหลังเจ้าหน้าที่นำ ด.ญ.เอไปตรวจร่างกายเสร็จแล้วได้พาเด็กไปพักอยู่ที่บ้านพักเด็กและครอบครัว จ.ปทุมธานี ต่อมาเช้าวันที่ 16 มี.ค. น.ส.ภัทรภร อุปริรัตน์ หัวหน้าบ้านพักเด็กและครอบครัวฯ กล่าวว่า พ่อและแม่ของ ด.ญ.เอ แจ้งมาขอรับตัวเด็กกลับบ้าน สอบถามข้อมูลทราบว่าพ่ออายุ 39 ปี มีอาชีพขับรถส่งของตามต่างจังหวัด ส่วนแม่อายุ 26 ปี ไม่ได้ทำงาน เป็นคนอารมณ์ร้ายตีลูกเป็นประจำมักติดรถสามีไปทำงานด้วยปล่อยลูกอยู่คนเดียว ในช่วงนี้เจ้าหน้าที่ยังไม่ให้รับตัวเด็กกลับบ้านต้องเรียกพ่อและแม่มาสอบถามข้อมูลเพื่อให้การช่วยเหลือต่อไป
หนูน้อยวัย 4 ขวบ ถูกขังอยู่ในบ้านทาวน์เฮาส์ที่หมู่บ้านธนนันท์-วิลเลจ อ.คลองหลวง จ.ปทุมธานี ยืนร้องไห้หิวข้าวชาวบ้านได้ยินเสียงเข้าช่วยเหลือเด็กมีอาการตื่นตกใจ ตามลำตัวถูกตีจนเนื้อแตกเป็นแผลยาว เจ้าหน้าที่ตำรวจนำตัวไปรักษา
ข่าวหน้า1,ปทุมธานี,ทาวน์เฮาส์,เด็กถูกขัง,เด็กถูกทำร้าย,ทำร้ายร่างกายเด็ก,สภ.คลองหลวง,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ